[{"text_idx": "#000001", "text": "Mae pob ymchwil yn bwysig, ond heddiw fwy nag erioed, mae\u2019n hanfodol fod busnesau a phrifysgolion yn gweithio gyda\u2019i gilydd fel bod academyddion ifanc yn gallu ymgymryd a\u0302 gwaith sy\u2019n gwneud gwahaniaeth yn y byd go iawn."}, {"text_idx": "#000002", "text": "Mae prosiectau KESS 2 yn rhai unigryw sydd wedi cael eu teilwra i ddarparu ymchwil cyffrous ac arloesol tra\u2019n cwrdd ag anghenion busnes gweithredol neu anghenion ei sector. Mae\u2019n rhaid i ymchwil sy\u2019n cael ei wneud drwy brosiect KESS 2 gydweddu ag un o bedwar Maes Her Fawr Llywodraeth Cymru sef:"}, {"text_idx": "#000006", "text": "Pwy all gymryd rhan yn KESS 2?"}, {"text_idx": "#000007", "text": "Mae KESS 2 yn cynnwys yr holl brifysgolion yng Nghymru ac mae\u2019n addas ar gyfer academyddion sydd am hyrwyddo prosiectau ymchwil lefel uwch ar y cyd o fewn sectorau busnes gweithredol."}, {"text_idx": "#000012", "text": "Cliciwch yma i weld Map yr Ardal Gydgyfeirio (mae\u2019n agor mewn tab newydd)"}, {"text_idx": "#000013", "text": "Beth yw manteision cymryd rhan mewn prosiectau ymchwil KESS 2?"}, {"text_idx": "#000014", "text": "Mae KESS 2 yn gyfle gwerthfawr i gael myfyriwr Ymchwil Meistr neu PhD yn gweithio ar ardal benodol i fusnes gweithredol. Mae hefyd yn gyfle i sefydlu a chynnal cysylltiadau gwerthfawr rhwng prifysgolion a busnesau lleol, gan bontio\u2019r bwlch rhwng yr amgylchedd academaidd ac anghenion diwydiannol y byd go iawn."}, {"text_idx": "#000015", "text": "A yw\u2019r cwmni ynghlwm a\u0302 diffinio\u2019r prosiectau ymchwil?"}, {"text_idx": "#000016", "text": "Wrth gwrs. Mae prosiectau yn cael eu diffinio mewn partneriaeth rhwng y cwmni a\u0302\u2019r arolygwr academaidd. Yn ogystal, mae\u2019r cwmni yn cael rhoi eu barn yngly\u0302n a\u0302 dewis myfyriwr ymchwil ar gyfer y prosiect. Mae\u2019n rhaid i ymchwil sy\u2019n cael ei wneud drwy brosiect KESS 2 gydweddu ag un o bedwar Maes Her Fawr Llywodraeth Cymru sef:"}, {"text_idx": "#000017", "text": "Bydd y Panel Cymeradwyo yn ystyried prosiectau eraill os gallan nhw ddangos eu bod yn cydweddu a\u0302\u2019r cynllun gofodol, bod ganddyn nhw dechnolegau trawsbynciol, bod galw gan gyflogwyr lleol neu fod ganddyn nhw botensial i gael effaith sylweddol."}, {"text_idx": "#000018", "text": "Beth a ddisgwylir gan arolygwyr academaidd KESS 2?"}, {"text_idx": "#000019", "text": "Eich bod yn gallu goruchwylio\u2019r cyfranogwyr (yn cynnwys cyfarfodydd wythnosol)\nEich bod yn mynychu cyfarfodydd chwarterol gyda\u2019r partner cwmni a\u2019r myfyriwr\nEich bod yn rheoli\u2019r cyfrifoldeb gyllideb ar gyfer y prosiect\nEich bod yn cyfrannu at y gwaith o lunio adroddiadau cynnydd chwarterol\nEich bod yn cwblhau taflenni amser misol i gofnodi cyfraniad amser i mewn i\u2019r prosiect"}, {"text_idx": "#000020", "text": "A yw\u2019r myfyriwr ymchwil yn treulio amser yn y cwmni?"}, {"text_idx": "#000021", "text": "Ydi, mae hyn yn elfen bwysig o fodel KESS 2. Bydd y myfyriwr ymchwil yn treulio lleiafswm o 30 diwrnod y flwyddyn yn y cwmni, yn amodol ar gytundeb rhwng y cwmni a\u2019r arolygwyr academaidd. Gall hyn fod yn hyblyg, yn dibynnu ar y prosiect."}, {"text_idx": "#000022", "text": "Pwy sy\u2019n berchen ar unrhyw HED a ddaw o ganlyniad i\u2019r prosiect?"}, {"text_idx": "#000024", "text": "Beth yw cyfraniadau ariannol y cwmni?"}, {"text_idx": "#000025", "text": "Mae\u2019r cyfraniadau arian y cwmni ar gyfer prosiectau KESS 2 wedi eu nodi ar y siart isod. Mae holl gyfraniadau arian parod yn amodol ar TAW (dylai partneriaid gael cyngor gan eu Hadran Gyllid)."}, {"text_idx": "#000026", "text": "Cyfraniadau Arian y Cwmni ar gyfer KESS 2 (cliciwch yma i chwyddo\u2019r siart)"}, {"text_idx": "#000029", "text": "I berchnogion a rheolwyr busnes, un o\u2019r buddion mwyaf yw gallu canolbwyntio sgiliau tuag at faes ymchwil sy\u2019n gysylltiedig a\u0302\u2019u busnes \u2013 rhywbeth nad yw\u2019n bosibl yn aml heb adnodd ychwanegol costus."}, {"text_idx": "#000030", "text": "Mae\u2019r cyhoeddusrwydd a\u2019r cysylltiadau o amgylch y prosiectau hyn wedi golygu yn aml bod busnesau wedi cael enillion ardderchog ar eu buddsoddiad llawer cyn i ganlyniadau\u2019r ymchwil gael eu cyhoeddi neu cyn iddyn nhw deimlo eu heffaith."}, {"text_idx": "#000032", "text": "Os oes gennych chi syniad am brosiect neu os hoffech chi gael rhagor o wybodaeth yngly\u0302n a\u0302 rhaglen ysgoloriaeth KESS 2, cysylltwch a\u0302 ni."}, {"text_idx": "#000033", "text": "\u201cFel academydd, mae\u2019n bwysig fod yn gallu gweithio gyda chwmni\u0308au. Ambell waith, mae\u2019r ymchwil yr ydym yn ei wneud, rydym ni\u2019n gobeithio, yn cael ei ddatblygu gan gwmni\u0308au eraill, ond ni allwn fyth fod yn siw\u0302r. Pan ydym yn gweithio\u2019n uniongyrchol gyda chwmni, rydym yn gwybod bod ein cyfraniad ni am fod yn ddefnyddiol ac y bydden nhw\u2019n datblygu nwyddyn. Ac wrth gwrs, mae KESS yn darparu hynny\u201d."}, {"text_idx": "#000034", "text": "\u201cRydw i\u2019n meddwl yn bennaf ei fod yn rhoi cyfle inni wneud rhywbeth na fyddem ni fel arfer yn ei wneud. Fel arfer, rydym yn eithaf cul ein meddylfryd, hynny ydi, rydym ni\u2019n canolbwyntio ar fanylion terfynol y bywyd academaidd a\u2019r ymchwil. Ac ambell waith, rydym ni\u2019n anghofio beth sydd yno yn y byd go iawn, a sut y byddai o fudd, ac rydw i\u2019n meddwl ei fod wedi rhoi\u2019r cyfle inni gydweithredu a\u0302 diwydiant, rhywbeth nad ydym ni fel arfer yn ei wneud.\u201d"}, {"text_idx": "#000035", "text": "\u201cEto, mae yngly\u0302n a\u0302 sicrhau bod eich ymchwil yn cael effaith, ac felly mae\u2019n rhaid i\u2019ch cwestiynau chi fod wedi cael eu sbarduno gan ddiwydiant, ac oherwydd y mathau hyn o bartneriaethau a\u2019r ffordd y maen nhw\u2019n cael eu sefydlu, mae gennych chi gyfarfodydd parhaus gyda diwydiant, mae\u2019ch myfyriwr yn ymwreiddio yn y diwydiant. Felly, drwy\u2019r amser, rydych chi\u2019n sicrhau bod eich ymchwil yn cael effaith a\u2019i fod yn ateb cwestiynau allweddol i\u2019r bobl hyn.\u201d"}, {"text_idx": "#000036", "text": "\u201cMae bod ynghlwm a\u0302 phrosiect KESS wedi ein galluogi i weithio\u2019n agosach gyda\u2019r cwmni yn ogystal a\u0302 gweithio gyda myfyriwr; myfyrwyr sydd wedi\u2019u hysgogi yn wirioneddol, gan roi\u2019r sgiliau angenrheidiol iddyn nhw i symud i waith, ac ar yr un pryd, rhoi\u2019r cyfle inni roi iddyn nhw rhywfaint o\u2019r wybodaeth a\u2019r cymorth arbenigol sydd eu hangen ar gyfer symud yr ymchwil ymlaen.\u201d"}, {"text_idx": "#000037", "text": "\u201cRydw i\u2019n meddwl bod cyfle inni yn ogystal fel arolygwyr baratoi a hyfforddi myfyrwyr eraill ar gyfer gyrfa mewn ymchwil neu efallai busnes masnachol os mai dyma y maen nhw eisiau\u2019i wneud.\u201d"}, {"text_idx": "#000038", "text": "\u201cAc mewn gwirionedd, roedd yn fy ngalluogi i wella cydweithrediadau yr oeddwn i\u2019n eu cael gyda\u2019r cwmni fferyllol gyda phrosiect KESS, ac felly mae wedi bod yn ffactor wych. I\u2019m myfyriwr, bu\u2019n ffantastig oherwydd mae gweithio mewn BBaCh wedi rhoi sgiliau academaidd gwych iddo ef.\u201d"}, {"text_idx": "#000039", "text": "\u201cYn y Brifysgol, rydym ni fel arfer yn gwneud ychydig o ymchwil sylfaenol. Nid yw rhai cemegwyr yn glinigol berthnasol. Fodd bynnag, wrth weithio gyda BBaChau, gyda diwydiannau bychain, daethon nhw a\u0302 phrosiectau ymchwil diddorol, gyda gwerth masnachol a gellir eu defnyddio yn ogystal yn y dyfodol. Felly, mae gweithio gyda BBaChau yn bwysig.\u201d"}, {"text_idx": "#000040", "text": "Mae KESS 2 yn cael ei redeg mewn partneriaeth a\u0302 phob un o\u2019r wyth prifysgol yng Nghymru:"}, {"text_idx": "#000042", "text": "Os oes gennych unrhyw ymholiadau am KESS 2, cysylltwch gyda ni drwy ebost ar kess2@bangor.ac.uk"}]